
ΤΕΥΧΟΣ ΔΕΥΤΕΡΟ 


Αρ. Φύλλου 1969 


3 Νοεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός εκπροσώπων του Δημοσίου στο Διοικητικό 

Συμβούλιο της ΟΔΔΥ Α.Ε. 1 

Προσθήκη τομέων και ειδικοτήτων στο Εσπερινό ΤΕΕ 

Αχαρνών. 2 

Συγκρότηση και ορισμός μελών Τεχνικού Συμβουλίου 

Πανεπιστημίου Πατρών. 3 

Έγκριση του κανονισμού λειτουργίας των Μουσίων 
του Εθνικού και Καποδιστριακού Πανεπιστημίου 

Αθηνών. 4 

Ίδρυση τομέα και επανακαθορισμός του γνωστικού 
αντικειμένου των τομέων του Τμήματος Νοσηλευ¬ 
τικής του Εθνικού και Καποδιστριακού Πανεπιστη¬ 
μίου Αθηνών. 5 

Διορισμός Γεν. Διευθυντού Οργανισμού ΟΓΕΕΚΑ 
«ΔΗΜΗΤΡΑ». 6 


Σύσταση Γραφείου ΙΈΑϋΕΒ στο Τμήμα Αναπτυξιακών 
Προγραμμάτων Διεύθυνσης Προγραμματισμού και 
Γεωργικών Διαρθρώσεων του Υπουργείου Γεωργίας 7 
Μεταβίβαση Κρατικών Παιδικών και Βρεφονηπιακών 
Σταθμών στους Δήμους Βόχας Ν. Κορινθίας, Μενεμέ- 
νης Ν. Θεσσαλονίκης και Παραβόλας Ν. Αιτωλ/νίας. 8 

Μεταβίβαση Κρατικών Παιδικών και Βρεφονηπιακών 
Σταθμών στους Δήμους Φερών Ν. Μαγνησίας, Κε- 
κροπίας Ν. Αιτωλ/νίας και Θήρας Ν. Κυκλάδων. 9 


ΑΠΟΦΑΣΕΙ Σ 

Αριθ.2/74857/0025 (1) 

Ορισμός εκπροσώπων του Δημοσίου στο Διοικητικό 
Συμβούλιο της ΟΔΔΥ Α.Ε.. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Ορ¬ 
γανα» (Α' 137). 

2. Του άρθρου 22 του Ν. 2362/1995 «Περί Δημοσίου Λο¬ 
γιστικού Ελέγχου και Δαπανών του Κράτους και άλλες 
διατάξεις» (Α' 247). 


3. Του Ν. 2414/1996 «Εκσυγχρονισμός των Δημοσίων 
Επιχειρήσεων και Οργανισμών και άλλες διατάξεις» (ΦΕΚ 
Α' 135). 

4. Του Ν. 24 69/1997 «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις» (Α' 38). 

5. Του Π.Δ. 83/1998 (ΦΕΚ Α' 77) «Υπαγωγή του ΟΔΔΥ 
στις διατάξεις του Ν. 2414/1996». 

6. Του Ν. 251/1976 «Περί ΟΔΔΥ» (ΦΕΚ Α' 19), όπως δια¬ 
μορφώθηκε μετά τις τροποποιήσεις των νόμων 738/1977 
(ΦΕΚ Α' 310), 1041/1980, άρθρο 13 (ΦΕΚ Α' 75) και 
2390/1996, άρθρο 6 (ΦΕΚΑ'54). 

7. Του Κ.Ν. 2190/1920 περί Ανωνύμων Εταιρειών, όπως 
ισχύει. 

8. Του άρθρου 3της αρ. 1107147/1239/006Α/7.10.1996 
Κοινής Απόφασης του Πρωθυπουργού και του Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών». 

9. Του Π.Δ. 138/1993 «Περί Οργανισμού του Υπουργεί¬ 
ου Εθνικής Οικονομίας» (ΦΕΚ Α' 55), όπως συμπληρώθη¬ 
κε με το Π.Δ. 1/1998 (ΦΕΚ Α' 13) «Σύσταση Γενικής Διεύ¬ 
θυνσης Δημοσίων Επιχειρήσεων και Οργανισμών στο 
Υπουργείο Εθνικής Οικονομίας». 

10. Του Π.Δ. 413/1998 (ΦΕΚ Α' 291) περί μετατροπής 
του Οργανισμού Διαχείρισης Δημόσιου Υλικού (ΟΔΔΥ) σε 
Ανώνυμη Εταιρεία και έγκριση του καταστατικού της. 

11. Του Π. Δ. 284/1988 «Οργανισμός Υπουργείου Οικο¬ 
νομικών» (ΦΕΚ 128/Α/1998), αποφασίζουμε: 

1. Ορίζουμε ως εκπροσώπους του Δημοσίου στο Διοι¬ 
κητικό Συμβούλιο της Ανώνυμης Εταιρείας «Οργανισμός 
Διαχείρισης Δημοσίου Υλικού (ΟΔΔΥ ΑΕ)», τους εξής: 

Α. Λύτρα Ιωάννη, ως Πρόεδρο 

Β. Καραγιάννη Χρήστο, ως Δ/ντα Σύμβουλο 

Γ. Κάντα Ναπολέων, ως μέλος 

Δ. Καραμούζη Χαράλαμπο, ως μέλος 

2. Από τις διατάξεις της Απόφασης αυτής προκαλείται 
δαπάνη η οποία θα καλυφθεί από τους σχετικούς ΚΑΕ του 
προϋπολογισμού της ΟΔΔΥ ΑΕ. 

3. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 16 Οκτωβρίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΔΡΥΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Δ4/707 (2) 

Προσθήκη τομέων και ειδικοτήτων στο Εσπερινό ΤΕΕ 
Αχαρνών. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 4 του Ν. 2640/98 «Δευτερο¬ 
βάθμια Τεχνική Επαγγελματική Εκπαίδευση και άλλες 
διατάξεις» (Α' 206). 

2. Τις διατάξεις του άρθρου 29Ατου Ν. 1558/85 (Α' 137) 
όπως προστέθηκε με το άρθρο 27 του Ν. 2081/92 και 
αντικαταστάθηκε με το άρθρο 1 του Ν. 2469/97 (Α' 38) 

3. Το γεγονός ότι με την απόφαση αυτή προκαλείται δα¬ 
πάνη σε βάρος του προϋπολογισμού του Δήμου Αχαρ¬ 
νών, ύψους 4.320.000 δρχ. περίπου για το τρέχον οικονο¬ 
μικό έτος και 12.960.000 δρχ. περίπου για καθένα από τα 
επόμενα οικονομικά έτη που θα αντιμετωπίζονται από 
τους ΚΑΠ (ΚΑΕ3213) 

4. Την αριθμ. 1107147/1239/006Α/4.10.96 κοινή απόφα¬ 
ση του Πρωθυπουργού και Υφυπουργού Οικονομικών, 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (Β' 922). 

5. Την αριθμ. ΣΤ5/33/9.10.96 κοινή απόφαση του Πρω¬ 
θυπουργού και Υπουργού Εθνικής Παιδείας και Θρη¬ 
σκευμάτων «Ορισμός αρμοδιοτήτων Υφυπουργού Εθνι¬ 
κής Παιδείας και Θρησκευμάτων», αποφασίζουμε: 

Προστίθενται στο Εσπερινό Τεχνικό Επαγγελματικό Εκ¬ 
παιδευτήριο Αχαρνών (ΤΕΕ) από το σχολικό έτος 1999- 
2000 οι παρακάτω τομείς και ειδικότητες: 
α) Τομέας Μηχανολογικός με ειδικότητες: 

- Μηχανών και συστημάτων αυτοκινήτου 

- Θερμικών και υδραυλικών εγκαταστάσεων 

- Ψυκτικών εγκαταστάσεων και κλιματισμού 

- Αμαξωμάτων 

β) Τομέας Ηλεκτρονικός με ειδικότητες: 

- Ηλεκτρονικών συσκευών και εγκαταστάσεων 

- Ηλεκτρονικών υπολογιστικών συστημάτων και δικτύων 

- Ηλεκτρονικών επικοινωνιών 

γ) Τομέας Ηλεκτρολογικός με ειδικότητες: 

- Ηλεκτρολογικών εγκαταστάσεων κτιρίων 

- Ηλεκτρολογικών συστημάτων αυτοκινήτου 

- Ηλεκτρολογικών έργων και αυτοματισμού 

- Ηλεκτρικών μηχανών και συσκευών 

δ) Τομέας Κλωστοϋφαντουργίας και Ένδυσης με ειδι¬ 
κότητα: 

- Υφάσματος και ένδυσης 

ε) Τομέας Κατασκευών με ειδικότητες: 

- Σχεδιαστών τεχνικών έργων - χρήσης Η/Υ 

- Κτιριακών έργων 

- Κατασκευών μεγάλων έργων 

στ) Τομέας Οικονομίας και Διοίκηση με ειδικότητες: 

- Υπαλλήλων οικονομικών υπηρεσιών 

- Υπαλλήλων διοίκησης 

ζ) Τομέας Πληροφορικής με ειδικότητα: 

- Υποστήριξης συστημάτων υπολογιστών 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 1999 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΟΝ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ I. ΑΝΘΟΠΟΥΛΟΣ 


Αριθ. Φ. 120.68/5/Β2/3423 (3) 

Συγκρότηση και ορισμός μελών Τεχνικού Συμβουλίου 
Πανεπιστημίου Πατρών. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις της παρ. 2 του άρθρου 14 του Ν. 
1351/83 της παρ. 4 του άρθρου 3 του Ν. 1264/82, και του 
άρθρου 3 του Ν.Δ. 363/7. 

Β. Την ΣΤ5/13/22.6.92 Κ.Υ.Α. των Υπουργών Εσωτερι¬ 
κών Δημόσιας Διοίκησης και Αποκέντρωσης και Εθνικής 
Παιδείας και Θρησκευμάτων. 

Γ. Την αριθμ. Φ. 120.68/10/Β2 4729/26.9.97 (ΦΕΚ 932/τ. 
Β'/22.10.97) προγενέστερη απόφαση του Υπουργού του 
ΥΠΕΠΘ τροποποίησης και αναμόρφωσης μελών του Τε¬ 
χνικού συμβουλίου που η θητεία του έληξε σπς 10.7.99. 

Δ. Την αριθμ. 290/9.6.99 απόφαση της Συγκλήτου του 
Παν/μίου Πατρών. 

Ε. Το αριθμ. Δ16α/308/4/231/ΑΦ/2.7.99 έγγραφο ορι¬ 
σμού εκπροσώπου του ΥΠΕΧΩΔΕ. 

ΣΤ. Το αριθμ. 1614/25.6.99 έγγραφο ορισμού εκπρο¬ 
σώπου του Τεχν. Επιμελητηρίου Ελλάδας τμήμα Δυτικής 
Ελλάδας. 

Ζ. Το αριθμ. 7640/23.7.99 έγγραφο του Παν/μίου Πα¬ 
τρών, συγκροτούμε και ορίζουμε ως μέλη του Τεχνικού 
Συμβουλίου του Πανεπιστημίου Πατρών για τρία (3) χρό¬ 
νια, τους εξής: 

Α. Τακτικά Μέλη: 

1. Νικόλαος Βοβός, Καθηγητής του Τμήματος Ηλε¬ 
κτρολόγων Μηχανικών και Τεχνολογίας Υπολογιστών της 
Πολυτεχνικής Σχολής, Πρόεδρος. 

2. Δημήτριος Ατματζίδης, Καθηγητής του Τμήματος 
Πολιτικών Μηχανικών, Αντιπρόεδρος 

3. Βασίλειος Καλέρης, Αναπληρωτής Καθηγητής του 
Τμήματος Πολιτικών Μηχανικών, Μέλος. 

4. Σπυρίδων Μαλλιώρης, Υπάλληλος με βαθμό Α' του 
Κλάδου ΠΕ Αγρον.Τοπογ. Εκπρόσωπος του ΥΠΕΧΩΔΕ 
που υπηρετεί στην ΕΥΔΕ/ΠΑΘΕ, Τμήμα Πατρών, Μέλος 

5. Δημήτριος Κοτσάνης, Μηχανολόγος, εκπρόσωπος 
του Τεχνικού Επιμελητηρίου Ελλάδος /Τμήμα Δυτ. Ελλά¬ 
δος, Μέλος 

Β. Αναπληρωματικά Μέλη (αντίστοιχα): 

1. Γαβριήλ Γιαννακόπουλος, Καθηγητής του Τμήματος 
Ηλεκτρολόγων Μηχανικών και Τ εχνολογίας Υπολογιστών 
της Πολυτεχνικής Σχολής. 

2. Ιωάννης Καούρης, Επίκουρος Καθηγητής του Τμή¬ 
ματος Μηχανολόγων και Αεροναυπηγών Μηχανικών της 
Πολυτεχνικής Σχολής. 

3. Παναγιώτης Γιαννόπουλος, Επίκουρος καθηγητής 
του Τμήματος Πολιτικών Μηχανικών. 

4. Ευστάθιος Τσούνης, Υπάλληλος με βαθμό Α'του Κλά¬ 
δου ΠΕ Αγρον.Τοπογράφωντης ΕΥΔΕ/ΠΑΘΕ, Τμήμα Πα¬ 
τρών 

5. Χαράλαμπος Αποστολόπουλος, Πολιτικός Μηχανι¬ 
κός εκπρόσωπος του Τεχνικού Επιμελητηρίου Ελλάδος 
/Τμήμα Δυτ. Ελλάδος. 

Γραμματέας του παραπάνω Συμβουλίου ορίζεται η με Α' 
βαθ μό υπάλληλος Π Ε Κατηγορίας κλάδου Δ/κού-Οικ/κού 
Αγορίτσα Κομπούρα-Σπηλιοπούλου με αναπληρωματική 
αυτής την υπάλληλο Μαρία Μπούμπουλη-Μπάνου του 
αυτού κλάδου και βαθμού. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


25163 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-Φ- 

Αριθ. Β1/439 (4) 

Έγκριση του κανονισμού λειτουργίας των Μουσείων του 
Εθνικού και Καποδιστριακού Πανεπιστημίου Αθηνών. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: α) του άρθρου 5 παρ. 3α του Ν.2083/92 
«Εκσυγχρονισμός της Ανωτάτης Εκπαίδευσης» (Α' 159). 

β) του άρθρου 29Ατου ν. 1558/85 (Α' 137) όπως αυτό 
προσετέθη με το άρθρο 27 του Ν. 2081/92 (ΑΊ54) και 
τροποποιήθηκε με το άρθρο 1 παρ. 2α του Ν. 2469/97 
(Α'38). 

2. Το γεγονός ότι από την εφαρμογή της παρούσης δεν 
προκαλείται δαπάνη σε βάρος του κρατικού προϋπολογι¬ 
σμού του Πανεπιστημίου Αθηνών, αποφασίζουμε: 

Εγκρίνουμε τον εσωτερικό κανονισμό λειτουργίας των 
Μουσείων του Πανεπιστημίου Αθηνών τον οποίο κατάρτι¬ 
σε η Σύγκλητος στη συνεδρίαση 7.5.1998 ως μέρος του 
εσωτερικού κανονισμού λειτουργίας του Πανεπιστημίου, 
ο οποίος έχει ως ακολούθως: 

«ΚΑΝΟΝΙΣΜΟΣ ΛΕΙΤΟΥΡΓΙΑΣ ΜΟΥΣΕΙΩΝ» 

Άρθρο 1 

Τα Μουσεία του Πανεπιστημίου Αθηνών που προβλέπο- 
νται από το άρθρο 297 του Ν.5343/1932 ήτοι: α) Ορυκτο- 
λογικό και Πετρολογικό, β) Ζωολογικό , γ) Παλαιοντολο¬ 
γικό και Γεωλογικό , δ) Ανθρωπολογικό, ε) Εγκληματολο- 
γικό , στ) Βοτανικό, ζ) Βοτανικού κήπου και η) Υγιεινής 
διέπονται από τον παρόντα κανονισμό λειτουργίας. 

Άρθρο 2 

Σκοπός - Αποστολή 

1. Τα μουσεία είναι παραρτήματα του Πανεπιστημίου 
στην υπηρεσία της κοινωνίας και έχουν ως σκοπό: α) την 
υποστήριξη του εκπαιδευτικού έργου του Πανεπιστημίου 
σε προιττυχιακό και μεταπτυχιακό επίπεδο, β) την υπο¬ 
στήριξη της επιστημονικής έρευνας και γ) την μετάδοση 
της ακαδημαϊκά καλλιεργούμενης γνώσης στην πανεπι¬ 
στημιακή κοινότητα αλλά και γενικότερα στην ευρύτερη 
κοινωνία. 

2. Για την εκπλήρωση των σκοπών τους τα πανεπιστη¬ 
μιακά μουσεία: α) δημιουργούν διδακτικές και ερευνητι¬ 
κές συλλογές σχετικών δειγμάτων από τη χώρα και το 
εξωτερικό, πανομοιότυπων αντιγράφων καθώς και σχετι¬ 
κού εποπτικού υλικού, τις οποίες διατηρούν σε εκθεσια¬ 
κούς χώρους ή ειδικά διαμορφωμένους χώρους φύλα¬ 
ξης, β) δέχονται με μόνιμο ή πρόσκαιρο δανεισμό αντικεί¬ 
μενα άλλων συλλογών τα οποία εκθέτουν στους χώρους 
τους, γ) συνεργάζονται με συγγενείς οργανισμούς του 
εσωτερικού ή του εξωτερικού, δ) δημιουργούν και ανα¬ 
πτύσσουν δραστηριότητες για τη συντήρηση του υλικού 
τους σε ανάλογα εργαστήρια, ε) χρησιμοποιούνται για 
μαθήματα, στ) διεξάγουν επιστημονικές έρευνες συμπε¬ 
ριλαμβανομένων και ανασκαφών σύμφωνα με την ισχύ- 
ουσα νομοθεσία, σωστικές ή προγραμματισμένες ανα- 


σκαφές, σχετικές με το ανπκείμενό τους σ’ όλη την επι¬ 
κράτεια, ζ) δύνανται να είναι ανοικτά σε ημερήσια βάση 
στα σχολεία και το κοινό και η) οργανώνουν διαλέξεις, εκ¬ 
θέσεις, εκπαιδευτικά, ερευνητικά, τοπικά ή περιφερειακά 
προγράμματα και άλλες εκδηλώσεις που κρίνεται ότι βοη¬ 
θούν στη διάδοση της γνώσης που αντιπροσωπεύει το 
αντικείμενό τους και στην ανάδειξη και προστασία των 
σχετικών ευρημάτων της χώρας. 

3. α) Οι συλλογές των μουσείων δύνανται να κατατάσ¬ 
σονται σε θεματικές περιοχές. Ο αριθμός των θεματικών 
περιοχών μπορεί να αυξηθεί με εισήγηση της Επιτροπής 
Μουσείου, που εγκρίνεται από την πανεπιστημιακή μονά¬ 
δα, στην οποία υπάγεται το συγκεκριμένο μουσείο. 

β) Πρωταρχική υποχρέωση των μουσείων είναι η διατή¬ 
ρηση της καλής κατάστασης των συλλογών τους, που πε¬ 
ριλαμβάνει την εξασφάλιση καταλλήλων συνθηκών απο¬ 
θήκευσης και έκθεσής τους και την ενεργητική παρέμβα¬ 
ση αναστολής της διαδικασίας φυσικής διάβρωσης, 
καθώς και την αποκατάσταση αντικειμένων, όπου αυτή εί¬ 
ναι αναγκαία. 

γ) Γ ια τις συλλογές συγκροτούνται στα μουσεία αρχεία 
καταγραφών, φωτογραφιών και άλλου υλικού τεκμηρίω¬ 
σης. Η τεκμηρίωση αφορά στη συμβατική και μηχανο¬ 
γραφημένη διαδικασία συλλογής, οργάνωσης, αποθή¬ 
κευσης και διακίνησης του πληροφοριακού υλικού που 
σχετίζεται με την προέλευση και την επιστημονική μελέτη 
των ανπκειμένων των συλλογών. 

δ) Η διαχείριση των συλλογών σκοπεύει στην συστημα¬ 
τική διατήρηση, χρήση, έκθεση και ανάπτυξη του αριθμού 
των αντικειμένων τους καθώς και των σχετικών πληροφο¬ 
ριών. 

ε) Τα μουσεία στεγάζονται στους ειδικά διαμορφωμέ¬ 
νους χώρους των κτηριοικών εγκαταστάσεων του Πανε¬ 
πιστημίου Αθηνών, και σε κάθε περίπτωση σε χώρους που 
την διαχείριση έχει το Πανεπιστήμιο. 

στ) Η περιουσία των μουσείων (πλην των επί δανείω 
εκτιθεμένων ανπκειμένων) ανήκει στο Πανεπιστήμιο Αθη¬ 
νών. Την ευθύνη φύλαξης και συντήρησης των αντικειμέ¬ 
νων των μουσείων - και των επί δανείω - έχει το Πανεπι¬ 
στήμιο. Τα μουσεία μπορούν να δανείσουν για συγκεκρι¬ 
μένο διάστημα αντικείμενά τους σε άλλα ανάλογα 
ιδρύματα, ύστερα από απόφαση της διοίκησής τους. 

Άρθρο 3 
Προσωπικό 

α) Γ ια την εκπλήρωση των σκοπών τους στα μουσεία 
διατίθεται επιστημονικό, διοικητικό, τεχνικό προσωπικό 
και προσωπικό φύλαξης που τοποθετείται σε αυτά και επι- 
κουρείται και με μέλη ΔΕΠ της πανεπιστημιακής μονάδας 
όπου υπάγεται. 

β) Οι αρμοδιότητες του προσωπικού των μουσείων ορί¬ 
ζονται με εισήγηση της Επιτροπής Μουσείου από τον Δι¬ 
ευθυντή. 

γ) Η λειτουργία των μουσείων επικουρείται και με προ¬ 
πτυχιακούς και μεταπτυχιακούς φοιτητές της πανεπιστη¬ 
μιακής μονάδας όπου υπάγεται, οι οποίοι εργάζονται 
σύμφωνα με τις υποδείξεις της Επιτροπής Μουσείου. 

Άρθρο 4 

Διοίκηση - Αρμοδιότητες 

Κάθε μουσείο διευθύνεται από διευθυντή και συνεπι- 
κουρείται από την Επιτροπή Μουσείου. 

α) Ο διευθυντής του Μουσείου είναι μέλος ΔΕΠ της οι- 

κείας πανεπιστημιακής μονάδας όπου υπάγεται το συ¬ 
γκεκριμένο μουσείο. Εκλέγεται με τα ισχύοντα για την 
εκλογή διευθυντών εργαστηρίων, μεταξύ εκείνων που το 
γνωστικό αντικείμενο της θέσης τους είναι πλησιέστερα 
προς εκείνα του μουσείου. Ο διευθυντής έχει την κύρια 
ευθύνη λειτουργίας του μουσείου και το διευθύνει λαμ- 
βάνοντας υπόψη τις εισηγήσεις της Επιτροπής, προε¬ 
δρεύει της Επιτροπής καταρτίζοντας την ημερήσια διά¬ 
ταξη, αποφασίζει για τατρέχοντα θέματα της λειτουργίας 
του μουσείου σε συνεννόηση με τους υπευθύνους των 
θεματικών περιοχών και εκπροσωπεί το μουσείο έναντι 
τρίτων εντός και εκτός του Πανεπιστημίου. 

β) Έργο της Επιτροπής του Μουσείου είναι η φροντίδα 
για τις συλλογές, την κτηριακή υποδομή, την εξεύρεση 
και διάθεση των πιστώσεων, το προσωπικό του μουσείου, 
καθώς και για τη δομή, τη λειτουργία και την εκπαιδευτι¬ 
κή και ερευνητική του πολιτική. Η Επιτροπή είναι γνωμο- 
δοτική και δεοντολογική αλλά δεν έχει εκτελεστική αρμο¬ 
διότητα, έχει όμως το δικαίωμα να αναφέρεται τεκμηριω¬ 
μένα στην Γ. Σ. ή στο Δ. Σ. της πανεπιστημιακής μονάδας 
όπου υπάγεται για τυχόν προβλήματα που ανακύπτουν 
από τις αρμοδιότητές της προς τον διευθυντή του Μου¬ 
σείου. Την Επιτροπή αποτελούν μέλη ΔΕΠ που είναι υπεύ¬ 
θυνα για τις θεματικές περιοχές. Προϋπόθεση για την 
ανάδειξη υπευθύνου θεματικής περιοχής μουσείου απο¬ 
τελεί η επί τριετία τουλάχιστον αυτόνομη οργανωτική ερ¬ 
γασία σ’ αυτό που πιστοποιείται μετά από εισήγηση της 
Επιτροπής του Μουσείου, από την πανεπιστημιακή μονά¬ 
δα όπου υπάγεται που επικυρώνει και την αντίστοιχη ει¬ 
σήγηση. Η Επιτροπή Μουσείου αποτελείται τουλάχιστον 
από τρία μέλη. Στις περιπτώσεις που οι θεματικές περιο¬ 
χές του συγκεκριμένου μουσείου είναι λιγότερες των 
τριών τότε η Επιτροπή Μουσείου συμπληρώνεται ή συ¬ 
γκροτείται ανάλογα με απόφαση της Γ. Σ. της πανεπιστη¬ 
μιακής μονάδας στην οποία υπάγεται, από μέλη ΔΕΠ που 
το γνωστικό τους αντικείμενο είναι πλησιέστερο προς 
εκείνα του μουσείου. 

Η θητεία των μελώντης Επιτροπής Μουσείου είναι τριε- 
τής. 

γ) Η Επιτροπή Μουσείου μπορεί να ζητεί την παρουσία 
στις συνεδριάσεις της ιδιωτών ή εκπροσώπων κρατικών 
υπηρεσιών, όποτε το κρίνει απαραίτητο. 

δ) Η Γ. Σ. του Τμήματος της Σχολής ή της Συγκλήτου 
που υπάγεται το συγκεκριμένο μουσείο μπορεί να απο¬ 
φασίσει αν αυτό θα έχει διοικητική εξάρτηση απάτην Γ. Σ. 
του συγγενέστερου προς τις συλλογές του, Τομέα, Τμή¬ 
ματος, ή Σχολής αντίστοιχα. 

Άρθρο 5 
Λειτουργία 

α) Οι ημέρες, οι ώρες λειτουργίας και οι λοιπές δρα¬ 
στηριότητες καθορίζονται με απόφαση του διευθυντή 
ύστερα από σχετική εισήγηση της Επιτροπής Μουσεί¬ 
ου. 

β) Η επιστημονική μελέτη του υλικού των μουσείων επι¬ 
τρέπεται σε μέλη ΔΕΠ και στους φοιτητές μετά από έγκρι¬ 
ση της διεύθυνσης των μουσείων. 

γ) Ο δανεισμός ή η μετακίνηση αντικειμένων των συλ¬ 
λογών καθώς και η σχετική αναπαραγωγή τους φωτο¬ 
γραφική ή άλλη δεν επιτρέπεται παρά μόνο ύστερα από 
εισήγηση της Επιτροπής Μουσείου και έγκριση του διευ¬ 
θυντή. 

δ) Οι πιθανές εμπορικές δραστηριότητες των μουσείων 


(πώληση φωτογραφιών, αντιγράφων, διαφήμιση, κ.λπ.) 
γίνονται με την προϋπόθεση ότι δεν θέτουν σε κίνδυνο τα 
αντικείμενα και την ποιότητα των συλλογών. 

Άρθρο 6 
Έσοδα 

Τα έσοδα κάθε μουσείου προέρχονται από ειδικές ει¬ 
σφορές και χρηματοδοτήσεις από διεθνείς οργανισμούς, 
δημόσιες ή ιδιωτικές επιχειρήσεις και νομικά ή φυσικά 
πρόσωπα, από τις κληρονομιές τις δωρεές, και τις κληρο¬ 
δοσίες που καταλείπονται στο Πανεπιστήμιο Αθηνών για 
τους σκοπούς του μουσείου. 

Άρθρο 7 

Ειδικές ρυθμίσεις 

Η Γενική Συνέλευση της οικείας ακαδημαϊκής μονάδας 
στην οποία ανήκει οργανικά το Μουσείο, μέσα σε έξι (6) 
μήνες από της ενάρξεως ισχύος του παρόντος, με από¬ 
φασή της, ύστερα από εισήγηση του διευθυντή προσαρ¬ 
μόζεται το νομικό πλαίσιο λειτουργίας του μουσείου σπς 
ρυθμίσεις του παρόντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-Φ- 

Αριθ. Β1/552 (5) 

Ίδρυση τομέα και επανακαθορισμός του γνωστικού αντι¬ 
κειμένου των τομέων του Τμήματος Νοσηλευτικής του 
Εθνικού και Καποδιστριακού Πανεπιστημίου Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 6 παρ.4(δ) του Ν. 1268/82 
(Α' 97) όπως τροποποιήθηκε με την παρ. 1 (ε) του άρθρου 
48του Ν. 1404/83 (Α'73). 

2. Τη γνώμη της Γ ενικής Συνέλευσης του Τ μήματος Νο¬ 
σηλευτικής του Πανεπιστημίου Αθηνών (συνεδρίαση: 
8.6.1999). 

3. Την απόφαση αριθμ.ΣΤ5/16/26.2.98 του Υπουργού 
Εθνικής Παιδείας και Θρησκευμάτων Μεταβίβαση δικαι¬ 
ώματος υπογραφής «Με εντολή Υπουργού» στο Γενικό 
Γραμματέα, στους Ειδικούς Γραμματείς και στους Προϊ¬ 
σταμένους Γενικών Διευθύνσεων των Τμημάτων της Κ.Υ. 
του ΥΠΕΠΘ (Β' 284). 

4. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
προϋπολογισμού του Πανεπιστημίου Αθηνών (άρθρο 29Α 
του Ν. 1558/85 όπως προστέθηκε με το άρθρο 27 του Ν. 
2091/92 (Α' 154 και τροποποιήθηκε με το άρθρο 1 παρ.2α 
του Ν.2469/97 Α' 38), αποφασίζουμε: 

1. Στο τμήμα νοσηλευτικής της Σχολής Επιστημών Υγεί¬ 
ας του Πανεπιστημίου Αθηνών, συνιστάται τομέας «Ψυχι¬ 
κής υγείας και επιστημών συμπεριφοράς». 

2. Οι κατά τις διατάξεις της Υ.Α. Β1/683/14-8-1984 (Β’ 
618) τομείς του αυτού ως άνω τμήματος μετονομάζονται 
και επανακαθορίζεται το γνωστικό ανπκείμενό τους ως 
ακολούθως: 

α) Ο τομέας Βασικών και Ανθρωπιστικών σπουδών σε 
τομέα Βασικών Επιστημών που καλύπτει τα γνωστικά 

αντικείμενα: Ανατομική -1απολογία I, Ανατομική - Ιστιολο- 
γία II, Βιοχημεία, Βιολογία του Κυττάρου, Φυσική - Βιοφυ¬ 
σική, Φυσιολογία I, Φαρμακολογία I, Μικροβιολογία, Πα¬ 
θολογική Ανατομική, Φαρμακολογία II, Φυσιολογία II. Γε- 
νιτική του Ανθρώπου, Αγγλικά, Κλινική Βιοχημεία, 
Παθολογικής Φυσιολογία, Ακτίνες Ι_Α5ΕΠ και οι Εφαρμο¬ 
γές τους στο χώρο της Υγείας. Βιοϊατρική Τεχνολογία. 

β) Ο τομέας Παθολογίας - Νοσηλευτικός σε τομέα Πα¬ 
θολογικό - Νοσηλευτικό που καλύπτει τα γνωστικά αντι¬ 
κείμενα: Εισαγωγή στη Νοσηλευτική, Βασική Νοσηλευτι¬ 
κή I, Βασική Νοσηλευτική II, Συστήματα Νοσηλευτικής 
Φροντίδας, Παθολογική Νοσηλευτική I, Παθολογική Νο¬ 
σηλευτική II, Καρδιολογία και Καρδιολογική Νοσηλευτι¬ 
κή, Παιδιατρική Νοσηλευτική, Παθολογία I, Παθολογία II, 
Παιδιατρική, Επείγουσα Ιατρική και Εντατική θεραπεία, 
Πρώτες Βοήθειες, Ογκολογική Νοσηλευτική, Νοσηλευτι¬ 
κή και Νοσοκομειακές Λοιμώξεις, Νεφρολογική Νοση¬ 
λευτική, Θεωρίες της Νοσηλευτικής, Γεροντολογική Νο¬ 
σηλευτική, Διαιτητική, Ανοσολογία, Αιματολογία - Αιμο¬ 
δοσία, Επείγουσα Νοσηλευτική και Ενταπκή Νοσηλεία. 

γ) Τομέας Χειρουργικός - Νοσηλευτικός που καλύπτει 
τα γνωστικά ανπκείμενα: 

Χειρουργική Νοσηλευτική I, Χειρουργική Νοσηλευτική 
II - Νοσηλευτική Χειρουργείου, Νοσηλευτική Μητρότητας 
- Γυναικολογία, Χειρουργική I, Χειρουργική II, Νοσηλευτι¬ 
κή Αναισθησιολογία - Ανάληψη, Νοσηλευτική Αποκατά¬ 
σταση, Απεικονισπκές Μέθοδοι. 

δ) Ο Τομέας Κοινωνικής Ιατρικής σε τομέα Δημόσιας 
Υγείας που καλύπτει τα γνωσπκά ανπκείμενα: Βιοστατι- 
στική, Πληροφορική της Υγείας, Πρόληψη, Κοινοτική Νο¬ 
σηλευτική, Επιδημιολογία, Διοίκηση Νοσηλευτικών Υπη¬ 
ρεσιών, Οργάνωση Υπηρεσιών Υγείας, Εισαγωγή στη 
Πληροφορική, Νομοθεσία στο χώρο της Υγείας - Ανθρώ¬ 
πινα δικαιώματα, Υγιεινή της Εργασίας, Ειδικά θέματα 
Σταπστικής, Ειδικά θέματα Κοινοτικής Νοσηλευτικής, Οι¬ 
κονομία της Υγείας, Μεθοδολογία της Έρευνας και θεω¬ 
ρία της λήψης Κλινικών Αποφάσεων. 

ε) Τομέας Ψυχικής Υγείας και Επιστημών Συμπεριφο¬ 
ράς που καλύπτει τα γνωστικά αντικείμενα: Εισαγωγή 
στην Κοινωνιολογία, Ψυχολογία στο χώρο της Υγείας, 
Ψυχιατρική (Κλινική - Κοινοτική), Ψυχιατρική Νοσηλευτι¬ 
κή, Ιστορία και θεωρία της Επιστήμης, Κοινωνιολογία της 
Υγείας, Ψυχολογικές Θεωρίες, Επικοινωνία και Διαπρο¬ 
σωπικές Σχέσεις, Αρχές και Μέθοδοι Διδασκαλίας, Ψυχο- 
κοινωνική Αποκατάσταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Οκτωβρίου 1999 
Με εντολή Υπουργού 

Ο Ειδικός Γραμματέας 
Πανεπιστημιακής Εκπαίδευσης 
ΔΙΟΝΥΣΗΣ ΚΛΑΔΗΣ 

-♦- 

Αριθ. 56182 (6) 

Διορισμός Γεν. Διευθυντού Οργανισμού ΟΓΕΕΚΑ 
«ΔΗΜΗΤΡΑ». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 29 Ν. 1558/85 «Κυβέρνηση 


& Κυβερνητικά Όργανα» (ΦΕΚ 137/Α/85), όπως συμπλη¬ 
ρώθηκαν με το άρθρο 27 Ν. 2081/1992 και όπως αυτές 
αντικαταστάθηκαν με το άρθρο Ιπαρ. 2α Ν.2469/97 (ΦΕΚ 
38/Α/97). 

2. Τις διατάξεις των άρθρων 11,14,16 και 18 Ν. 2520/97 
(ΦΕΚ 173/Α/97). 

3. Τις διατάξεις του άρθρου 32 παρ. 18 Ν. 2190/94 (ΦΕΚ 
28/Α/94). 

4. Τις διατάξεις του άρθρου 4 Ν. 2198/94 (ΦΕΚ43/Α794). 

5. Την αριθμ. 46095/30.9.99 απόφαση Υφυπουργού 
Εσωτ. Δημόσιας Διοίκησης και Αποκέντρωσης και Γεωρ- 
γίας «Σύσταση Γενικών Δ/νσεων» στον Οργανισμό ΟΓΕΕ¬ 
ΚΑ - ΔΗΜΗΤΡΑ - Ν.Π.Ι.Δ. 

6. Την αριθμ. 46112/26.8.99 απόφαση Υφυπουργού Οι¬ 
κονομικών και Υπουργού Γεωργίας (ΦΕΚ 1720/Β713.9.99) 
«Καθορισμός μηνιαίας αντιμισθίας στους Γ ενικούς Διευ¬ 
θυντές ΟΓΕΕΚΑ-ΔΗΜΗΤΡΑ». 

7. Το ότι από τις διατάξεις αυτής της απόφασης προκα- 
λείται δαπάνη ύψους 4.000.000 δρχ. για το τρέχον έτος 
και 17.000.000 δρχ. για καθένα από τα επόμενα έτη. 

Η παραπάνω δαπάνη θα καλυφθεί από πιστώσεις 
ύψους 255.000.000 δρχ. από τον ΚΑΕ 2519 του Φ.29/110 
Προύπ/σμού Εξόδων Υπουργείου Γεωργίας, αποφασί¬ 
ζουμε: 

Διορίζουμε τον Ιωάννη Παπασταματίου, Γεωπόνο 
Υπουργείου Γ εωργίας, στη θέση του Γενικού Διευθυντού 
Γ ενικής Διεύθυνσης Εκπαίδευσης και Κατάρτισης ΟΓΕΕ¬ 
ΚΑ-ΔΗΜΗΤΡΑ, μετριετή θητεία, δυναμένη ν’ ανανεωθεί. 

Η θέση του Γενικού Διευθυντή είναι πλήρους και αποκλει¬ 
στικής απασχόλησης. Ο Γενικός Διευθυντής κατά το χρόνο 
της θητείας του ασφαλίζεται στον ασφαλιστικό Οργανισμό 
κύριας και επικουρικής ασφάλισης προσωπικού του Οργα¬ 
νισμού, εφόσον κατά τον ίδιο χρόνο δεν καλύπτεται ανπ'- 
στοιχα από άλλη κύρια και επικουρική ασφάλιση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 1999 

Ο ΥΠΟΥΡΓΟΣ 

Γ.ΑΝΩΜΕΡΙΤΗΣ 
- 4 - 

Αριθ. 367396 (7) 

Σύσταση Γραφείου ΙΈΑΟΕΒ στο Τμήμα Αναπτυξιακών 
Προγραμμάτων Διεύθυνσης Προγραμματισμού και 
Γεωργικών Διαρθρώσεων του Υπουργείου Γ εωργίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1.-Τις διατάξεις: 

α) Του άρθρου 3 παρ. 1 του Προεδρικού Διατάγματος 
402/88 «Οργανισμός Υπουργείου Γ εωργίας» (Α’). 

β) Του άρθρου 22 παρ. 3 του Ν. 992/79 «Περί Οργανώ- 
σεως των διοικητικών Υπηρεσιών δια την εφαρμογήν της 
Συνθήκης Προσχωρήσεως της Ελλάδας εις τας Ευρω¬ 
παϊκός Κοινότητας και ρυθμίσεως συναφών θεσμικών και 
οργανωτικών θεμάτων» (ΦΕΚ Α’ 280). 

γ) Του άρθρου 8 του Καν. (ΕΟΚ) αριθμ. 729/70 «Περί 
χρηματοδοτήσεως της κοινής γεωργικής πολιτικής» Ε.Ε. 
αριθμ. Ι..94 της 28.4.1970, όπως ισχύει με την εφαρμογή 
του Καν. 1258/1999 του Συμβουλίου της 17ης Μαΐου 1999 
«Περί χρηματοδοτήσεως της κοινής γεωργικής πολιτι¬ 
κής» (Ε.Ε. αριθμ. 160 της 26.6.1999). 

δ) Των άρθρων 11 και 14 παρ. 3 του Κανονισμού (ΕΟΚ) 
αριθμ. 4253/88 του Συμβουλίου της 19ης Δεκεμβρίου 
1988 για τις διατάξεις εφαρμογής του Καν. (ΕΟΚ) αριθμ. 
2052/88 (Ε.Ε. αριθμ. 1_.374της31.12.1988). 

ε) Του καν. (ΕΚ) αριθμ. 1260/1999 του Συμβουλίου της 
21ης Ιουνίου 1999 «Περί γενικών διατάξεων για τα διαρ¬ 
θρωτικά ταμεία (Ε.Ε. αριθμ.Ι_160της 26.6.1999). 

στ) Την υπ’αριθμ. Ε (95) 1311/14.8.1995 απόφαση της 
Ευρωπαϊκής Επιτροπής «σχετικά με την χορήγηση της 
συνδρομής του Ευρωπαϊκού Ταμείου Περιφερειακής 
Ανάπτυξης (ΕΤΠΑ) του Ευρωπαϊκού Κοινωνικού Ταμείου 
(ΕΚΤ) του Ευρωπαϊκού Ταμείου Προσανατολισμού και 
Εγγυήσεων, Τμήμα Προσανατολισμού (ΕΓΤΠΕ) για μία 
συνολική επιχορήγηση στο πλαίσιο της κοινοτικής πρω¬ 
τοβουλίας ΙΕΑΘΕΒ II υπέρ των περιοχών του στόχου 
αριθμ. 1 στην Ελλάδα» . 

2. Την ανάγκη διαχωρισμού των δραστηριοτήτων της 
πρωτοβουλίας ΙΕΑΟΕΒ από τις άλλες δραστηριότητες 
του Τμήματος Αναπτυξιακών Προγραμμάτων της Διεύ¬ 
θυνσης Προγραμματισμού και Γεωργικών Διαρθρώσεων. 

3. Το γεγονός ότι η έκδοση της παρούσας απόφασης 
δεν προκαλεί καμία δαπάνη εις βάρος του Κρατικού Προ¬ 
ϋπολογισμού, αποφασίζουμε: 

1) Συνιατούμε ιδιαίτερη οργανική μονάδα επιπέδου 
Γραφείου με τίτλο «Γραφείο ϋΞΑΟΕΒ» υπαγόμενο στο 
Τμήμα Α' «Αναπτυξιακών Προγραμμάτων» της Διεύθυν¬ 
σης Προγραμματισμού και Γεωργικών Διαρθρώσεων του 
Υπουργείου Γεωργίας. 

2) Το Γραφείο ΙΕΑΟΕΒ έχει τις ακόλουθες αρμοδιότητες: 
α) Καταρτίζει τις προτάσεις του Υπουργείου Γεωρ¬ 
γίας και τις υποβάλλει στον Υπουργό Γεωργίας για 
έγκριση. 

β) Υποστηρίζει τις προτάσεις αυτές στην Ευρωπαϊκή 
Κοινότητα προκειμένου να τύχουν της αποδοχής αυτής 
και της τελικής εγκρίσεως. 

γ) Καταρτίζει τις συμβάσεις με τις κατά τόπους αναπτυ¬ 
ξιακές εταιρείες, οι οποίες θα είναι δικαιούχοι πιστώσεων 
της πρωτοβουλίας Ι.ΕΑΟΕΒ. 

δ) Διενεργεί συντονιστικές συσκέψεις για ενημέρωση 
και λήψη αναγκαίων μέτρων, όταν διαπιστώνει παρεκ¬ 
κλίσεις ως προς το περιεχόμενο των δραστηριοτήτων 
και ως προς τον χρόνο εκτέλεσης της πρωτοβουλίας 
ΙΕΑΟΕΒ. 

ε) Συνεργάζεται με τα συναρμόδια Υπουργεία για 
τον συντονισμό και την ενημέρωση της πορείας της 
πρωτοβουλίας Ι_ΕΑϋΕΒ και των άλλων διαρθρωτικών 
Ταμείων. 

στ) Συμμετέχει στην Επιτροπή Διαχείρισης Πρωτοβου¬ 
λιών της Ευρωπαϊκής Ένωσης. 

ζ) Συνδέεται με το Ευρωπαϊκό Δίκτυο Ι.ΕΑΟΕΒ για την λή¬ 
ψη πληροφοριών και για τον συνδυασμό των ενεργειών. 

η) Προβάλλει ενέργειες για την προώθηση αξιόλογων 
προϊόντων ή δραστηριοτήτων της πρωτοβουλίας Ι_ΕΑΟ- 
ΕΒ μέσω διεθνών Οργανισμών για την προβολή της χώ¬ 
ρας μας. 

θ) Διενεργεί ελέγχους στους δικαιούχους της πρωτο¬ 
βουλίας ΙΕΑΟΕΒ. 

ι) Αντιμετωπίζει κάθε άλλο σχετικό θέμα. 

3) Του Γραφείου ΙΕΑΟΕΒ προΐσταται υπάλληλος με 
βαθμό Α'του Κλάδου ΠΕΙ Γεωπονικού ή ΠΕ9 Διοικητικού 
ή ΠΕΙ 0 Οικονομικού του Υπουργείου Γεωργίας. 


4. Στο Γ ραφείο υπηρετούν υπάλληλοι των κλάδων, από 
τους οποίους προέρχεται ο Προϊστάμενος ή άλλων κλά¬ 
δων και κατηγοριών του Υπουργείου ή υπάλληλοι με σύμ¬ 
βαση ιδιωτικού δικαίου ορισμένου ή αορίστου χρόνου 
διαφόρων ειδικοτήτων. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 15 Οκτωβρίου 1999 

Ο ΥΠΟΥΡΓΟΣ 

Γ.ΑΝΩΜΕΡΙΤΗΣ 
-♦- 

Αριθ. Γ2β/4204 Σχετ. 4193,4173 (8) 

Μεταβίβαση Κρατικών Παιδικών και Βρεφονηπιακών 
Σταθμών στους Δήμους Βόχας Ν. Κορινθίας, Μενεμέ- 
νης Ν. Θεσσαλονίκης και Παραβόλας Ν. Αιτωλ/νίας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 
90Α') «Ίδρυση Νομαρχιακής Αυτοδιοίκησης, τροποποίη¬ 
ση διατάξεων για την πρωτοβάθμια Αυτοδιοίκηση και την 
περιφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 
107/Α) «Διοίκηση, οργάνωση, στελέχωση της Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». 

3. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139 Α') «Ανασύνταξη των εκλογικών κα¬ 
ταλόγων, οργάνωση και άσκηση του εκλογικού δικαιώμα¬ 
τος των ετεροδημοτών, εκσυγχρονισμός της εκλογικής 
διαδικασίας και άλλες διατάξεις». 

4. Τις διατάξεις του άρθρου 27 του Ν. 2081/92 (ΦΕΚ 
154/Α) όπου προστέθηκε το άρθρο 29Α του Ν. 1558/85 
(ΦΕΚ 137/Α) «Κυβέρνηση και Κυβερνητικά Όργανα» και 
όπως αυτό τροποποιήθηκε με το άρθρο 1 του Ν. 2469/97 
(ΦΕΚ 38/Α) και το γεγονός ότι από την παρούσα απόφαση 
δεν προκαλείται δαπάνη σε βάρος του Κρατικού Προϋ¬ 
πολογισμού. 

5. Τις διατάξεις του Π.Δ. 138/1992 (ΦΕΚ 68/Α) «Οργανι¬ 
σμός του Υπουργείου Υγείας, Πρόνοιας και Κοινωνικών 
Ασφαλίσεων», όπως τροποποιήθηκε και συμπληρώθηκε 
μεταγενέστερα. 

6. Την με αριθ. 5803/13.11.98 (ΦΕΚ 1178/13.11.98) κοι¬ 
νή απόφαση του Πρωθυπουργού και του Υπουργού Υγεί¬ 
ας και Πρόνοιας με θέμα «Ανάθεση αρμοδιοτήτων στους 
Υφυπουργούς Υγείας και Πρόνοιας Νικ. Φαρμάκη και Θε¬ 
όδωρο Κοτσώνη». 

7. Την αριθ. 232/14.9.99 απόφαση του Δημοτικού Συμ¬ 
βουλίου του Δήμου Βόχας Ν. Κορινθίας. 

8. Την με αριθ. 264/30.8.99 απόφαση του Δημοτικού 
Συμβουλίου του Δήμου Μενεμένης Ν. Θεσσαλονίκης. 

9. Τις με αριθ. 128/31.8.99 και 129/31.8.99 αποφάσεις 
του Δημοτικού Συμβουλίου του Δήμου Παραβόλας Ν. Αι- 
τωλ/νίας, αποφασίζουμε: 

Μεταβιβάζουμε: 

Στο Δήμο Βόχας Ν. Κορινθίας 

Τον Κρατικό Παιδικό Σταθμό Ζευγολατιού (Π.Δ. 589/70 
ΦΕΚ 196 Α') 

Τον Κρατικό Παιδικό Σταθμό Βραχατίου (Π.Δ. 221/89 
ΦΕΚ 103 Α'). 

Στο Δήμο Μενεμένης Ν. Θεσσαλονίκης 

Τον Κρατικό Παιδικό Σταθμό Μενεμένης (Π.Δ. 559/82 
ΦΕΚ98Α) 

Τον Κρατικό Βρεφονηπιακό Σταθμό Μενεμένης (Π.Δ. 
221/89 ΦΕΚ 103 Α') 

Στο Δήμο Παραβόλας Ν. Αιτωλ/νίας 

Τον Κρατικό Παιδικό Σταθμό Παραβόλας (Π.Δ. 432/84 
ΦΕΚ 154 Α') 

Τον Κρατικό Παιδικό Σταθμό Παντάνασσας (Π.Δ. 
221/89 ΦΕΚ 103Α') 

που λειτουργούν με τις διατάξεις του Α.Ν. 2.11.35 (ΦΕΚ 
527 Α'). 

Θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107 Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 1999 

Ο ΥΦΥΠΟΥΡΓΟΣ 

Θ. ΚΟΤΣΩΝΗΣ 
-♦- 

Αριθ. Γ2β/4176 Σχετ 4171,4145 (9) 

Μεταβίβαση Κρατικών Παιδικών και Βρεφονηπιακών 
Σταθμών στους Δήμους Φερών Ν. Μαγνησίας, Κεκρο- 
πίας Ν. Αιτωλ/νίας και Θήρας Ν. Κυκλάδων. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 
90Α') «Ίδρυση Νομαρχιακής Αυτοδιοίκησης, τροποποίη¬ 
ση διατάξεων για την πρωτοβάθμια Αυτοδιοίκηση και την 
περιφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 
107/Α) «Διοίκηση, οργάνωση, στελέχωση της Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». 

3. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139 Α') «Ανασύνταξη των εκλογικών κα¬ 
ταλόγων, οργάνωση και άσκηση του εκλογικού δικαιώμα¬ 
τος των ετεροδημοτών, εκσυγχρονισμός της εκλογικής 
διαδικασίας και άλλες διατάξεις». 

4. Τις διατάξεις του άρθρου 27 του Ν. 2081/92 (ΦΕΚ 
154/Α) όπου προστέθηκε το άρθρο 29Α του Ν. 1558/85 
(ΦΕΚ 137/Α) «Κυβέρνηση και Κυβερνητικά Όργανα» και 


όπως αυτό τροποποιήθηκε με το άρθρο 1 του Ν. 2469/97 
(ΦΕΚ 38/Α) και το γεγονός ότι από την παρούσα απόφαση 
δεν προκαλείται δαπάνη σε βάρος του Κρατικού Προϋ¬ 
πολογισμού. 

5. Τις διατάξεις του Π.Δ. 138/1992 (ΦΕΚ 68/Α) «Οργανι¬ 
σμός του Υπουργείου Υγείας, Πρόνοιας και Κοινωνικών 
Ασφαλίσεων», όπως τροποποιήθηκε και συμπληρώθηκε 
μεταγενέστερα. 

6. Την με αριθ. 5803/13.11.98 (ΦΕΚ 1178/13.11.98) κοι¬ 
νή απόφαση του Πρωθυπουργού και του Υπουργού Υγεί¬ 
ας και Πρόνοιας με θέμα «Ανάθεση αρμοδιοτήτων στους 
Υφυπουργούς Υγείας και Πρόνοιας Νικ. Φαρμάκη και Θε¬ 
όδωρο Κοτσώνη». 

7. Την αριθ. 97/23.9.99 απόφαση του Δημοτικού Συμ¬ 
βουλίου του Δήμου Φερών Ν. Μαγνησίας. 

8. Την με αριθ. 112/1.9.99 απόφαση του Δημοτικού Συμ¬ 
βουλίου του Δήμου Κεκροπίας Ν. Αιτωλ/νίας. 

9. Την με αριθ. 174/21.9.99 απόφαση του Δημοτικού 
Συμβουλίου του Δήμου Θήρας Ν. Κυκλάδων, αποφασί¬ 
ζουμε: 

Μεταβιβάζουμε: 

Στο Δήμο Φερών Ν. Μαγνησίας 

Τον Κρατικό Παιδικό Σταθμό Βελεστίνου (Π.Δ. 753/77 
ΦΕΚ 248Α') 

Στο Δήμο Κεκροπίας Ν. Αιτωλ/νίας 

Τον Κρατικό Παιδικό Σταθμό Παλαίρου (Π.Δ. 240/80 
ΦΕΚ 68Α') 

Στο Δήμο Θήρας Ν. Κυκλάδων 

Τον Κρατικό Παιδικό Βαθμό Επισκοπής Γωνιάς (Π.Δ. 
216/93 ΦΕΚ 9 ΙΑ') 

Τον Κρατικό Παιδικό Σταθμό Εμπορείου - Θήρας (Π.Δ. 
221/89 ΦΕΚ 103 Α') 

Τον Κρατικό Βρεφονηπιακό Σταθμό Θήρας (Π.Δ. 182/92 
ΦΕΚ 82Α') 

που λειτουργούν με τις διατάξεις του Α.Ν. 2.11.35 (ΦΕΚ 
527 Α'). 

Θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107 Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 1999 

Ο ΥΦΥΠΟΥΡΓΟΣ 

Θ. ΚΟΤΣΩΝΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


Πληροφορίες δημοσιευμάτων Α.Ε. - Ε.Π.Ε. 

5225 761 
5230 841 

Πληροφορίες δημοσιευμάτων λοιπών Φ.Ε.Κ. 

5225 713 
5249 547 

Πώληση Φ.Ε.Κ. 

5239 762 

Φωτοαντίγραφα παλαιών Φ.Ε.Κ. 

5248 141 

Βιβλιοθήκη παλαιών Φ.Ε.Κ. 

5248 188 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 

5248 785 

αποστολή Φ.Ε.Κ. 

5248 320 


ΚΟΜΟΤΗΝΗ 


(031) 423 956 
4135 228 
(061) 6381 100 
(0651) 87215 

(0531) 22 858 
(041) 597449 


ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 


ΤΙΜΗ ΦΥΛΛΩΝ 


Μέχρι 8 σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


' Τεύχος 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 
Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα (Προκηρύξεις θέσεωνΔΕΠ κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


Κ.Α.Ε. Προϋπολογισμού 
2531 


60.000 δρχ. 
70.000 » 
15.000 » 
70.000 » 
30.000 » 
15.000 » 
5.000 » 
10.000 » 
3.000 » 
10.000 » 
250.000 » 


250.000 » 


Κ.Α.Ε. εσόδου υπέρ 
ΤΑΠΕΤ 3512 


3.000 δρχ. 

3.500 » 
750 » 

3.500 » 

1.500 » 
750 » 
250 » 
500 » 
150 » 
500 » 

12.500 » 


12.500 >· 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 

με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 
*ΟισυνδρομητέςτουεξωτερικούμπορούνναστέλνουντοποσότουΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ. . , , 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρονου. Δεν εγγρα- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












